คือ หนูรู้สึกอ่อนเเรง เพลีย เหนื่อย เเถมยังมีความรู้สึกเศร้าๆ เหงาๆ ถ้าเป็นเเบบเมื่อก่อนหนูอยู่กับเพื่อนก็จะรู้สึกหายเศร้า เเต่ตอนนี้เริ่มรู้สึกว่า ทุกอย่างมันก็เเริ่มรู้สึกเเตกต่างจากเมื่อก่อน รู้สึกเศร้า อ่อนเเรงไปหมด เเถมเวลาอยู่คนเดียวก็ชอบร้องไห้ออกมา หนูพยายามทำตัวให้มีความสุข เเต่ในใจหนูก็รู้สึกเศร้าไปหมด อ่อนเเรง ท้อ ไปหมด อาการเเบบนี้หนูเป็นอะไรคะ เเล้วหนูควรจะทำอย่างไรให้หนูมีความสุข
สวัสดีค่ะ อาการอ่อนแรง อ่อนเพลีย ท้อแท้นั้นอาจเกิดได้เมื่อเจอกับปัญหาเครียดหลายๆอย่างในชีวิตซึ่งถ้ายังมีปัญหาเรื้อรัง แก้ไขไม่ได้ จนทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อาจจะเข้าข่ายโรคซึมเศร้า หรือการเปลี่ยนแปลงทางจิตอย่างรุนแรงได้ ควรพบจิตแพทย์เพื่อตรวจเพิ่มเติมการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป